ফালা চেন

ফালা চেন (চীনা: 陳法拉) (জন্ম: ২৪ ফেব্ৰুৱাৰী, ১৯৮২) এগৰাকী চীনা-আমেৰিকান হংকংৰ অভিনেত্ৰী। তেওঁ হংকঙৰ টিভিবি ধাৰাবাহিক যেনে— ষ্টেপছ, নো ৰিগ্ৰেটছ, ট্ৰাইমফ ইন দ্য স্কাই ২ আৰু লাইভছ অফ অমিছনত কৰা অভিনয়ৰ বাবে বেছিকৈ জনাজাত। তেওঁ হংকঙৰ চলচ্চিত্ৰ টেলছ ফ্ৰম দ্য ডাৰ্ক ২ (২০১৩) আৰু টাৰ্নিং পইণ্ট (২০০৯)-ৰ লগতে ডেস্পিকেবল মি ৩ (২০১৭)-ৰ কেণ্টনীজ ডাবিঙত অভিনয় কৰিছিল। তেওঁ ২০২০ চনত এইচবিঅ’ ধাৰাবাহিক দ্য আনডুইংৰ জৰিয়তে হলিউডত অভিষেক ঘটায় আৰু মাৰ্ভেল চিনেমেটিক ইউনিভাৰ্ছৰ ছুপাৰহিৰো ছবি ছাং-চি এণ্ড দ্য লেজেণ্ড অৱ দ্য টেন ৰিংছ (২০২১)-ত অভিনয় কৰে।

উদ্ধৃতিসমূহ

মই মোৰ পৰিয়ালৰ বহুত ঘনিষ্ঠ আৰু মই ভাবোঁ পৰিয়াল এটা অতি গুৰুত্বপূৰ্ণ বস্তু, বিশেষকৈ এছীয় সংস্কৃতিত। এই কথাটোৱে মোক ব্যক্তিগতভাৱে স্পৰ্শ কৰিছিল। আশা কৰোঁ দৰ্শকেও ইয়াৰ সৈতে একাত্ম হ'ব পাৰিব। কেৱল এছীয় দৰ্শকেই নহয়, সমগ্ৰ বিশ্বৰ দৰ্শকে এটা পৰিয়ালৰ সদস্যসকলৰ মাজত থকা নিঃস্বাৰ্থ প্ৰেমৰ সৈতে নিজকে জড়িত কৰিব পাৰিব। কোনো পৰিয়ালেই নিখুঁত নহয়। আমাৰ সকলোৰে মাজত মতভেদ, ভুল বুজাবুজি আৰু উত্থান-পতন থাকে। মই আশা কৰোঁ মানুহে বুজি পাব যে আমাৰ পৰিয়াল আৰু আমাৰ পূৰ্বপুৰুষৰ বাবেই আমি যি হওঁ সেয়া হৈছোঁ, আৰু সেইটোক সন্মান কৰিব লাগে।
"ছাং-চিত পৰিয়ালৰ গুৰুত্ব আৰু মাৰ্ভেল চিনেমা নিৰ্মাণৰ কি কথাই তেওঁক আচৰিত কৰিলে" - ফালা চেনৰ সাক্ষাৎকাৰ (২ ছেপ্টেম্বৰ ২০২১)

মই শাৰীৰিকভাৱে বৰ বেছি প্ৰকাশভংগী থকা ব্যক্তি নহয়। মই ভাবো মই যথেষ্ট সংযত।
"ফালা চেনে পুনৰ নিজৰ পৰিচয় দিছে" - এল (Elle) আলোচনীত প্ৰকাশিত (২৫ আগষ্ট ২০২১)

এজন অভিনেত্ৰী হিচাপে মই মোৰ জীৱনত কেৱল এটা নিৰাপদ আৰু অন্বেষণমূলক পৰিৱেশ বিচাৰিছিলোঁ য'ত মই কেৱল অভিনয় কৰিব পাৰোঁ। কেমেৰাত কেনেকুৱা দেখাব, বক্স অফিচ কি হ'ব, প্ৰেছে কি ক'ব বা সমালোচনা কেনেকুৱা হ'ব— এইবোৰৰ চিন্তা নকৰাকৈ কেৱল বিশুদ্ধ অভিনয় কৰিব বিচাৰিছিলোঁ।
"ফালা চেনে পুনৰ নিজৰ পৰিচয় দিছে" - এল (Elle) আলোচনীত প্ৰকাশিত (২৫ আগষ্ট ২০২১)

যেতিয়া মই জৰ্জিয়াত এজন কিশোৰী আছিলোঁ, মই সদায় নিজকে অকলশৰীয়া অনুভৱ কৰিছিলোঁ। মই কেতিয়াও নিজকে খাপ খোৱা যেন অনুভৱ কৰা নাছিলোঁ। মই আৰু মোৰ দেউতাই ব্লকবাষ্টাৰলৈ গৈ এছীয় চিনেমা বিচাৰিছিলোঁ কিন্তু কেতিয়াও একো পোৱা নাছিলোঁ। যদি আমি কোনোবা জেকী চানৰ চিনেমা দেখোঁ, আমি সেইখন চাইছিলোঁ কাৰণ আমাৰ নিচিনা একে মুখ এখন দেখিলে আমি বহুত শান্তি পাইছিলোঁ।
"ফালা চেনে হলিউডলৈ নিজৰ শ্ৰেষ্ঠত্ব কঢ়িয়াই আনিছে" - টাউন এণ্ড কান্ট্ৰী মেগাজিন (১ ছেপ্টেম্বৰ ২০২১)

আমেৰিকাই হলিউডত অধিক অন্তৰ্ভুক্তি আৰু বৈচিত্ৰ্যৰ বাবে খোজ পেলাইছে। ই আশাব্যঞ্জক। মই আশাবাদী, কিন্তু এতিয়াও বহুত কাম কৰিবলৈ বাকী আছে।
"ফালা চেনে হলিউডলৈ নিজৰ শ্ৰেষ্ঠত্ব কঢ়িয়াই আনিছে" - টাউন এণ্ড কান্ট্ৰী মেগাজিন (১ ছেপ্টেম্বৰ ২০২১)

আনকি শ্বুটিং কৰি থকাৰ সময়তো আমি জানিছিলোঁ যে আমাৰ সংস্কৃতি আৰু অনন্যতা প্ৰদৰ্শন কৰাৰ এই সুযোগটো আমাৰ বাবে কিমান গুৰুত্বপূৰ্ণ। এজন মানুহ হিচাপে আমাৰ কাহিনী, আমাৰ আৱেগ আৰু শেষত আমাৰ মানৱীয়তা প্ৰকাশ কৰাটোও সমানেই জৰুৰী আছিল।
"ফালা চেনে হলিউডলৈ নিজৰ শ্ৰেষ্ঠত্ব কঢ়িয়াই আনিছে" - টাউন এণ্ড কান্ট্ৰী মেগাজিন (১ ছেপ্টেম্বৰ ২০২১)

এজন অভিনেত্ৰী হিচাপে মই নিজৰ বাবে সীমা ভংগ কৰিব বিচাৰিছিলোঁ, য’ত কেৱল কাহিনী কোৱা আৰু ভাল কাম কৰাই নহয়, বৰঞ্চ আন এটা স্তৰলৈ যোৱা য’ত মই নিজকে মুক্ত অনুভৱ কৰোঁ।
"ফালা চেন নিজকে বিচাৰি আমেৰিকালৈ আহিছিল— আৰু মাৰ্ভেল ছবিত সুযোগ লাভ কৰিলে" - হাৰ্পাৰ্ছ বজাৰ (২৪ ছেপ্টেম্বৰ ২০২১)

চীনত প্ৰাথমিক বিদ্যালয়তে আমি এটা নিৰ্দিষ্ট ধৰণে বহিব লাগে। আপুনি যেতিয়াই তেতিয়াই হাত দাঙিব নোৱাৰে, শ্ৰেণীত কথা পাতিব নোৱাৰে। গতিকে সেইবোৰ ভাঙি পেলাবলৈ বহুত সাহস আৰু পৰীক্ষা-নিৰীক্ষাৰ প্ৰয়োজন।
"ফালা চেন নিজকে বিচাৰি আমেৰিকালৈ আহিছিল— আৰু মাৰ্ভেল ছবিত সুযোগ লাভ কৰিলে" - হাৰ্পাৰ্ছ বজাৰ (২৪ ছেপ্টেম্বৰ ২০২১)

বাহ্যিক সংযোগ

শ্ৰেণী:চীনৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:অভিনেত্ৰী